7.000 kilometer fiberoptisk kabel skal forbinde den amerikanske østkyst med Nordeuropa - og går i land i Esbjerg. Det kan blive byens næste erhvervseventyr, mener direktør.

Annonce

Esbjerg: Et såkaldt fiberoptisk kabel på 7.000 kilometer, der skal muliggøre en undersøisk dataforbindelse fra New Jersey på den amerikanske østkyst til Esbjerg, kan i fremtiden blive Esbjergs nye havn. Kabelprojektet med navnet "Havfrue" kan blive et infrastrukturelt knudepunkt, som vil være en magnet på erhvervsvirksomheder og jobskabelse i lighed med det, man ser ved motorvejs-frakørsler, godsterminaler og lufthavne og havne. Sådan lyder vurderingen, efter at det irske selskab Aqua Comms forleden via den i New York-beliggende NASDAQ-børs meddelte, at selskabet sammen med et konsortium skal etablere kabelprojektet, som blandt andre inkluderer it-sværvægterne fra Google og Facebook.

Hvorfor Danmark



Det er blandt andet Danmarks stabile elforsyning, høje andel af vedvarende energi, veluddannede arbejdskraft og i øvrigt stabile infrastruktur og samfundsforhold, som er årsagen til, at vi er relevant for datagiganterne som centrum for deres aktiviteter.



Samtidig er vores kølige klima med til at reducere kølingsbehovet på datacentrene, som desuden kan sende datacentrenes overskudsvarme ud i et velfungerende fjernvarmenet.



Annonce

Vækstpotentiale

"Havfrue" forbinder USA med det hurtigt voksende nordeuropæiske datamarked, og vil fra 2020 gøre det muligt at sende 108 terabits per sekund på tværs af Atlanten. Aqua Comms investeringer i nye fiberoptiske kabler omfatter ligeledes også nye dataforbindelser mellem Storbritannien og Esbjerg. De nye direkte dataforbindelser vil ifølge Aqua Comms fordoble den nuværende datakapacitet mellem USA og Danmark, og landgangen i Esbjerg kan ikke overvurderes. Potentialet er kæmpe stort, siger Tom Nielsen, direktør i Esbjerg Erhvervsudvikling (EEU): - De nye transatlantiske fiber-forbindelser kan blive Esbjergs næste erhvervs-eventyr, fordi Esbjerg med de nye internationale dataforbindelser bliver Nordeuropas centrum inden for fremtidens infrastruktur, den afgående erhvervsdirektør og uddyber: - Jernbane, havne, lufthavne, motorveje. Infrastruktur har altid været interessant. Dette er fremtidens infrastruktur. Nogle har sagt, at det her er jeres nye havn, og vi kan jo se, at alle andre steder vi kigger rundt i verden med lignende miljøer, genereres der masser af arbejde. - Der er ikke tale om de helt store datacentre, som de har fået i f.eks. Odense og Aabenraa, men såkaldte co location, som er mindre datacentre, der sørger for trafikken til selskaber som Google og Apple, siger Tom L. Nielsen og peger på, at man allerede nu mærker interesse fra co location-selskaberne.

Annonce

Arbejder målrettet